# Sadje in zelenjava v pesmih, pravljicah, pregovorih

Že tudi v preteklosti so si ljudje izmišljali pravljice, pripovedke, mite, pesmi, pregovore in uganke o sadju in zelenjavi. Prav tako je tudi še danes. Pa naštejmo nekaj pravljic, pripovedk in pesmi na temo sadja in zelenjave, učenci jih bodo namreč radi poslušali in brali:

* Slovenska ljudska pravljica: Tri pomaranče
* Slovenska pravljica: Zlato jabolko
* Slovenska ljudska pravljica: Zdravilno jabolko
* Slovenska ljudska pravljica: O treh grahih
* Slovenske narodne pravljice: O zlatih jabolkih
* Zbirka slovenskih ljudskih pripovedk: Babica pripoveduje, v njej zgodbica z naslovom Kako so pulili repo
* Koroška pripovedka: Hvaležni medved
* Kristina Brenkova: Obdarovanja, v njej kratka zgodbica z naslovom Pomarančna babica
* Ivan Cankar: Pehar suhih hrušk
* Neca Falk: Banane (pesem)
* Helena Koncut: Banane v nevarnosti
* Kajetan Kovič: Banane
* Svetlana Makarovič: Korenčkov palček
* Svetlana Makarovič: Mačja preja, v njej zgodbica z naslovom Učena buča
* Svetlana Makarovič: Vila Malina
* Fran Milčinski: Zlata hruška
* Fran Milčinski: Gospod in hruška
* Maruška Pongrac: Zajček in njegov čudežni korenček
* Japonska pravljica: Marelični sin
* Ruska pravljica: Repa velikanka
* Ruska pravljica: Zajček in repa
* Christian Andersen: Kraljična na zrnu graha
* Lena Anderson: Najin mali vrt
* Benjamin A.H.: Mala miška in veliko rdeče jabolko
* Francesca Bosca: Jabolčni kralj
* Marco Campanella: Zajček Skokec je lačen
* Lars Klinting: Jakec vrtnari
* Liane Payne: Cvetko in velika korenčkova dirka

V nadaljevanju navajamo le nekaj najbolj poznanih pregovorov, ki se nanašajo na sadje ali zelenjavo:

Znan angleški pregovor pravi:

* Eno jabolko na dan odžene zdravnika stran.

Hipokratov rek pravi:

* Vaša hrana naj bo zdravilo in zdravilo naj bo vaša hrana.

In še nekaj slovenskih pregovorov:

* Ako ni sladkega jabolka, je dobro kislo.
* Jabolko ne pade daleč od drevesa.

## Najdemo pa tudi kar nekaj ugank na temo sadja in zelenjave:

* Po prekli se pne, cveti in se vije, a ko dozori, se v srajčico skrije. (fižol)
* Na širni dobravi je glava pri glavi: učene nobene, neumne nobene, a vse so zelene. (zelje)
* Ko nezrel je, je zelen, s soncem vsak dan bolj rumen, kadar polno dozori, rdeč je, pa še jezen ni. (paradižnik)
* Rad se zajček z njim sladka, mamica ga v juho da, če pa zobek imaš zdrav, tudi tebi pride prav. (korenček)
* Vsak otrok ve, kaj je sol, to besede je le pol, če prideneš k njej še ata, pa ti pride ven … (solata)
* Sonce ga kuha, roka trga, noga tlači, usta užijejo. (grozdje)
* Sprva belo kot sneg, potem zeleno kot trava, nazadnje rdeče kot kri, kaj je to? (češnja)
* Rdeče hlače, belo meso, črna duša, kaj je to? (jabolko)
* Deklica rdeča, pod zemljo se skrila, zunaj šopek pustila. (redkvica)
* V mladosti je lepo zelena, a v starosti zlatorumena, pod skorjo hčerkic sto ima, no kdo to mamico pozna? (buča)
* Belo krilce je razpela, ko v pripeki je čepela, pa je krilce izgubila, rdečo kapico dobila. (jagoda)
* Obleka na obleki, a kje ima telo? Kdor skuša ga odkriti, oči ga zapeko. (čebula)